阿爾丹杜雅·沙麗布謀殺案

阿爾丹杜雅·沙麗布謀殺案係一宗馬來西亞嘅謀殺案，受害人蒙古女郎阿爾丹杜雅·沙麗布，2006年10月19號喺馬來西亞首都吉隆坡嘅沙亞南區暗角處，俾人用C-4炸藥殺害，或者被殺後俾人用C-4炸藥毀屍滅跡。

2009年4月9號，沙亞南高等法庭裁決，判處兩名涉案被告，西魯·阿茲哈·烏馬同阿茲拉·哈德里死刑，結束長達159日嘅審訊。兩名被告向上訴庭上訴，2013年8月23號獲判無罪釋放，控方同日繼續向聯邦法院提出上訴，期間西魯棄保潛逃澳洲。2015年1月13號，聯邦法院推翻上訴庭判決，裁定兩名被告罪名成立，判處死刑。西魯畀澳洲扣留，阿茲拉就喺加影監獄候刑。

2008年7月3號，時任馬來西亞副首相納吉阿都拉薩嘅助手阿都拉薩·巴金達請嘅私家偵探巴拉蘇巴馬廉揭露納吉同阿爾丹杜雅·沙麗布擁有性關係。而阿丹杜雅更係馬來西亞向法國買潛水艇嘅中間人，並曾經向納吉索取50萬美元嘅佣金。巴拉指出，雖然佢俾警方錄口供時，曾告知納吉與同阿丹杜雅擁有親密嘅關係，但警方冇將呢啲內容刪除，冇納入到供詞，檢控官亦冇喺法庭上盤問佢呢件事。7月10號，納吉喺閉門召開嘅巫統特別匯報會上，對著全國191個巫統區部、巫青團、婦女組及女青年團領袖約800人嘅面前，以真主嘅名義發誓，否認自己曾經同阿丹杜雅見面，或彼此互相認識。

2019年12月，死囚阿茲拉通過律師發佈法定聲明，指控前首相納吉阿都拉薩就係下令佢殺害阿爾丹杜雅嘅指使人，並入稟法庭申請審核裁決，獲聯邦法院批准，將於2020年4月聆訊。

一個馬來西亞發展有限公司醜聞

2006年
馬來西亞政治
馬來西亞謀殺案
雪蘭莪